ਦੇਗ ਤੇਗ਼ ਫ਼ਤਿਹ
ਦੇਗ ਤੇਗ ਫ਼ਤਿਹ ਸਿੱਖਾਂ ਦੇ "ਕੌਮੀ ਤਰਾਨੇ" ਦੇ ਬੋਲ ਹਨ। ਬੰਦਾ ਸਿੰਘ ਬਹਾਦਰ ਨੇ ਇੰਨ੍ਹਾਂ ਬੋਲਾਂ ਨੂੰ ਆਪਣੇ ਪਹਿਲੇ ਸਿੱਖ ਰਾਜ ਦੇ ਤਰਾਨੇ ਵਜੋਂ ਮਾਨਤਾ ਦਿੱਤੀ ਅਤੇ ਜੱਸਾ ਸਿੰਘ ਅਹਲੂਵਾਲੀਆ ਨੇ 1765 ਈਸਵੀ ਵਿੱਚ ਅਫ਼ਗ਼ਾਨੀਆਂ ਨਾਲ ਹੋਈ ਲੜਾਈ ਦੀ ਜਿੱਤ ਮਗਰੋਂ ਇਹ ਬੋਲ ਆਪਣੇ ਸਿੱਕਿਆਂ ਉੱਤੇ ਲਿਖਵਾਏ। ਇਸਨੂੰ ਲਿਖਵਾਉਣ ਦਾ ਰਿਵਾਜ ਮਹਾਰਾਜਾ ਰਣਜੀਤ ਸਿੰਘ ਦੇ ਸਿੱਖ ਸਾਮਰਾਜ ਦੇ ਵੇਲੇ ਤੱਕ ਰਿਹਾ। ਇਸਨੂੰ ਸਿੱਖ ਮਿਸਲਾਂ ਵੀ ਵਰਤਦੀਆਂ ਸਨ। ਇਹ ਪਟਿਆਲਾ ਰਿਆਸਤ ਦਾ ਵੀ "ਕੌਮੀ ਤਰਾਨਾ" ਸੀ।